Nr. L 253/18 De Europæiske Fællesskabers Tidende 14. 9. 83 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 27. april 1983 i henhold til EØF-traktatens artikel 93, stk. 2, vedrørende et støtteprojekt inden for tekstil- og beklædningsindustrien (virksomhed nr. 111) | (Den franske og den nederlandske tekst er de eneste autentiske) (83/468/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter i overensstemmelse med artikel 93 at have givet de interesserede parter en frist til at fremsætte deres bemærkninger, og ud fra følgende betragtninger : I Ved skrivelse af 17. september 1982 meddelte den belgiske regering Kommissionen, at den påtænkte at yde støtte til en virksomhed, der fremstiller tæpper, og som henhører under en delsektor; der i Belgien betragtes som yderst konkurrencedygtig ; denne virksomhed, der har 256 beskæftigede, agter ved hjælp af sektorstøtteordningen af forøge sin produktion med 4,3 % ; i 1982 blev 57,8 % af virk- somhedens produktion eksporteret til de øvrige medlemsstater, og 14,6 % blev eksporteret til tredje- lande ; støtten til virksomheden skulle andrage 158,7 mio bfr. og for størstedelens vedkommende anvendes til udskiftning af maskiner og køb af nyt udstyr, dvs. investeringer, der normalt påhviler virksomheden selv ; den 20. december 1982 indledte Kommissionen proceduren i EØF-traktatens artikel 93, stk. 2, første afsnit, med hensyn til den påtænkte støtte, da den fandt, at støtten, påvirkede samhandelen mellem medlemsstaterne på en måde, der stred mod den fælles interesse, og at den derfor var uforenelig med fælles- markedet ; Kommissionen var endvidere af den opfattelse, at støtten ikke opfyldte de betingelser, der var fastsat i ovennævnte sektorstøtteordning, som Kommissionen godkendte den 18. november 1981, og som siden den 1. januar 1982 har været gældende for tekstil- og beklædningsindustrien i Belgien ; II de bemærkninger, som den belgiske regering fremsatte indledningsvis den 28. januar 1983 som led i den i EØF-traktatens artikel 93, stk. 2, omhandlede proce- dure, omfattede ikke nye aspekter, der kunne ændre Kommissionens stillingtagen ; ved skrivelse af 23. marts 1983 blev det meddelt, at de belgiske myndigheder erklærede sig rede til at nedsætte støtten med 40 mio bfr., og at virksomheden var indstillet på gradvis at nedskære produktionskapa- citeten med 18 % over en periode på 18 måneder; hovedparten af den støtte på 118 mio bfr., der således var sikret virksomheden, skulle anvendes til investerin- ger, såsom indretning af bygninger, anskaffelse af kedler og interne transportmidler, eller til forbedring af arbejdsmetoder, dvs. udgifter, der normalt påhviler virksomhederne, og som ikke kan betragtes som udgifter i forbindelse med omstrukturering ;